FI Euroopan unionin virallinen lehti C 225/76

Unionin yleisen tuomioistuimen tuomio 12.6.2013 — HTTS v. neuvosto

(Yhdistetyt asiat T-128/12 ja T-182/12) (1)

(Yhteinen ulko- ja turvallisuuspolitiikka - Iraniin kohdistuvat rajoittavat toimenpiteet ydinaseiden leviämisen estämiseksi - Varojen jäädyttäminen - Ilmeinen arviointivirhe)

2013/C 225/170

Oikeudenkäyntikieli: saksa

Asianosaiset

Kantaja: HTTS Hanseatic Trade Trust & Shipping GmbH (Hampuri, Saksa) (edustajat: asianajajat J. Kienzle, M. Schlingmann ja F. Lautenschlager)

Vastaaja: Euroopan unionin neuvosto (asiamiehet: aluksi M. Bishop, Z. Kupčová ja F. Naert, sittemmin M. Bishop ja Z. Kupčová)

Väliintulija, joka tukee vastaajan vaatimuksia (asia T-182/12): Saksan liittotasavalta (asiamiehet: aluksi J. Möller, T. Henze ja N. Graf Vitzthum, sittemmin J. Möller ja T. Henze)

Oikeudenkäynnin kohde

Asiassa T-128/12 vaatimus kumota Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 23.1.2012 tehty neuvoston päätös 2012/35/YUTP (EUVL L 19, s. 22) siltä osin kuin kantaja on uusin perustein otettu Iraniin kohdistuvista rajoittavista toimenpiteistä 26.7.2010 annetun neuvoston päätöksen 2010/413/YUTP (EUVL L 195, s. 39) liitteeseen II, ja Iraniin kohdistuvista rajoittavista toimenpiteistä annetun asetuksen (EU) N:o 961/2010 täytäntöönpanosta 23.1.2012 annettu neuvoston asetus (EU) N:o 54/2012 (EUVL L 19, s. 1) siltä osin kuin kantaja on otettu uusin perustein Iraniin kohdistuvista rajoittavista toimenpiteistä ja asetuksen (EY) N:o 423/2007 kumoamisesta 25.10.2010 annetun neuvoston asetuksen (EU) N:o 961/2010 (EUVL L 281, s. 1) liitteeseen VIII, ja asiassa T-182/12 vaatimus kumota Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23.3.2012 annettu neuvoston asetus (EU) N:o 267/2012 (EYVL L 88, s. 1) siltä osin kuin kantaja on otettu niistä henkilöistä ja yhteisöistä laadittuun luetteloon, joiden varat jäädytetään.

Tuomiolauselma

1) Asiat T-128/12 ja T-182/12 yhdistetään tuomion antamista varten.

2) Asiassa T-128/12 lausunnon antaminen vaatimuksesta Iraniin kohdistuvista rajoittavista toimenpiteistä annetun asetuksen (EU) N:o 961/2010 täytäntöönpanosta 23.1.2012 annetun neuvoston asetuksen (EU) N:o 54/2012 kumoamiseksi siltä osin kuin se koskee HTTS Hanseatic Trade Trust & Shipping GmbH:ta, raukeaa.

3) Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 23.1.2012 tehty neuvoston päätös 2012/35/YUTP kumotaan siltä osin kuin siinä vahvistetaan merkittäväksi HTTS Hanseatic Trade Trust & Shippingin nimi päätöksen 2010/413/YUTP liitteeseen II.

4) Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23.3.2012 annetun neuvoston asetuksen (EU) N:o 267/2012 liite IX kumotaan siltä osin kuin se koskee HTTS Hanseatic Trade Trust & Shippingia.

5) Iraniin kohdistuvista rajoittavista toimenpiteistä 26.7.2010 annetun neuvoston päätöksen 2010/413/YUTP, sellaisena kuin se on muutettuna päätöksellä 2012/35, vaikutukset pysytetään HTTS Hanseatic Trade Trust & Shippingingin osalta alkaen siitä, kun päätös tuli voimaan kahdentenakymmenentenä päivänä siitä, kun se julkaistiin Euroopan unionin virallisessa lehdessä, siihen asti, kunnes asetuksen N:o 267/2012 osittainen kumoaminen tulee voimaan.

6) Euroopan unionin neuvosto vastaa omista oikeudenkäyntikuluistaan ja se velvoitetaan korvaamaan HTTS Hanseatic Trade Trust & Shippingin oikeudenkäyntikulut.

7) Saksan liittotasavalta vastaa omista oikeudenkäyntikuluistaan.

(1) EUVL C 157, 2.6.2012.